ส่องตลาด…ภาคบ่าย – บล.ฟิลลิป (ประเทศไทย)
ส่องตลาด...ภาคบ่าย - บล.ฟิลลิป (ประเทศไทย)
17 พ.ค. 2559

ตลาดหุ้น : การเคลื่อนไหวภาคเช้าของตลาดหุ้นในภูมิภาค
แนวโน้มภาคบ่าย: Upside ยังค่อนข้างจำกัด
– คาดเคลื่อนไหวในกรอบจำกัด 1,390-1,410 มองตลาดขาดแรงหนุนที่เด่นชัด โดยปรับขึ้นจากปัจจัยระยะสั้นของราคาน้ำมัน หลังมีปัจจัยแทรกซ้อนเช่น เหตุปะทะในไนจีเรีย และไฟป่าที่แคนาดา และแรงหนุนจากกลุ่มสื่อสารหลัง TRUE ประกาศไม่เข้าประมูลใบอนุญาต 4G ในวันที่ 27 พ.ค. นี้
– จากสถิติต่างชาติมีแนวโน้มที่จะขายในเดือนพ.ค. และ มิ.ย. คาดว่าต่างชาติยังไม่น่าจะกลับเข้าซื้อสุทธิอย่างโดดเด่นในเร็ววันนี้ นอกจากนี้ยังเห็นแรงขายในตลาดพันธบัตรต่อเนื่อง
– ตลาดน่าจะหันมาให้น้ำหนักกับปัจจัยระดับมหภาคอีกครั้ง แม้ว่าตัวเลขเศรษฐกิจไทยไตรมาสแรกจะออกมาดีกว่าคาด แต่ปัจจัยภายนอกยังมีความไม่ชัดเจนรออยู่ หลังตัวเลขภาคการผลิตจีนยังส่งสัญญาณชะลอตัว ขณะที่ตลาดอาจกลับมาเพ่งเล็งประเด็นการปรับขึ้นอัตราดอกเบี้ยของเฟดที่จะมีการประชุมในวันที่ 14- 15 มิ.ย.
– กลยุทธ์พอร์ตระยะสั้น: คงสถานะ MAJOR, AOT, LH ยังไม่สามารถซื้อ ADVANC เข้าพอร์ตได้ตามราคาที่ตั้งไว้เช้านี้ 
แนวโน้มตลาดหุ้นไทยภาคบ่ายในเชิงเทคนิคดัชนี 1,406.36 เปลี่ยนแปลง +8.73 จุด มูลค่าการซื้อขาย 25,935 ลบ.
เปิดกระโดดลอยตัวไปไกล แต่เครื่องมือดูไม่ค่อยมีแรงส่ง จากการเกิด Bearish Divergence ใน Modified Stochastic บ่ายจึงมีความเสี่ยงที่จะอ่อนตัว แนวรับ 1,398-1,393 จุด แนวต้านยังจำกัดที่ 1,410 จุด
หุ้น/ราคา – ความเห็น
VIBHA/2.68 น่าลุ้นรีบาวด์ตามแรงซื้อที่เข้ามาหนุน ขณะที่ Modi. Sto. ซึ่ง Oversold เริ่มวกกลับให้ค่าบวก “เก็งกำไร” แนวรับ 2.64 แนวต้าน 2.74, 2.78 Cut loss 2.58 บ.
PS/25.25 แรงซื้อเข้าหนุนให้ราคาวกตัวขึ้นมา ขณะที่เครื่องมือระยะสั้นก็วกกลับเตรียมส่งสัญญาณซื้อเช่นเดียวกัน “เก็งกำไร” แนวรับ 24.75 แนวต้าน 26.00-26.50 Cut loss 24.25 บ. 
KTB/16.50 เริ่มสร้างฐานด้วยแรงซื้อหนาแน่น เครื่องมือระยะสั้นฟื้นตัว แนวโน้มรีบาวด์ “เก็งกำไร” แนวรับ 16.20 แนวต้าน 17.00 Cut loss 16.00 บ. 